Oberta la convocatòria per al IV concurs de guions de comèdia La Traca
18 de febrer de 2020

El termini d'admissió d'obres estarà obert fins al pròxim 17 d'abril. El sobre amb el guió i la plica haurà de remetre's per correu certificat o entregar-se en la seu d’EDAV. Podran presentar-se a aquest certamen tots els autors majors d'edat que ho desitgen, de qualsevol nacionalitat, residents a Espanya. Els guions presentats hauran de ser originals, inèdits i escrits per a llargmetratges de ficció de comèdia.

La gala de reconeixement als finalistes serà el pròxim 12 de juny a l'Eliana on es farà lliurament del premi dotat amb 2.000 euros. A més, el guanyador així com els dos guions finalistes del concurs gaudiran de sis mesos de subscripció gratuïta en el mercat online de la plataforma Filmarket Hub. La Traca compta també amb el suport i col·laboració de l’Institut Valencià de Cultura.

La regidora de Cultura, Eva Santafé, ha mostrat el seu suport al concurs que per quarta vegada acull la Vila de l'Eliana, i que ve a completar l'oferta cultural juntament amb el Cinema d’Estiu, el Festival de Curtmetratges i els Cicles de Cinema. “El balanç anual demostra que el cinema l'activitat que més atrau als veïns i veïnes de l'Eliana, amb quasi 22.000 espectadors en 2019”, ha declarat l'edil.

Consulta les bases ací i accedeix a la fitxa d'inscripció ací